Finala WTA de la Roma: Simona Halep - Karolina Pliskova (luni, ora 15:30, Digi Sport 1)

Gaz Metan Mediaș - Dinamo (luni, ora 21:00, Digi Sport 1)

Astfel, în acest moment CFR Cluj are 54 de puncte şi ocupă locul 3 în Liga 1. Deşi se află pe o poziţie care îi dă dreptul să participe în sezonul viitor al Europa League, gruparea din Gruia nu va putea evolua în cupele europene, deoarece se află în insolvenţă.

Cum arată ACUM clasamentul Ligii 1:

1. ASA Tg. Mureş 68 p

2. Steaua 67

3. CFR Cluj 54

4. Petrolul 52

5. Astra 51

6. CS U Craiova 50

7. Botoşani 46

8. Dinamo 45

9. CSMS Iaşi 42

10. Viitorul 42

11. Pandurii 39

12. Concordia 38

---------------------------------------------------------------------------

13. Gaz Metan 35

14. Rapid 33

15. U Cluj 32

16. Braşov 32

17. Oţelul 26

18. Ceahlăul 24

Informaţia publicată în exclusivitate de digisport.ro a fost confirmată şi de site-ul oficial al Federaţiei Române de Fotbal:

"Tribunalul Arbitral de la Lausanne s-a pronunțat astăzi în cazul procedurilor disciplinare deschise de Federația Română de Fotbal pentru clubul FC CFR 1907 Cluj.

Decizia Tribunalului anulează deciziile comisiilor Federației Române de Fotbal și suspendă procedurile discplinare deschise de Federația Română de Fotbal până la soluționarea procesului de insolvență în care este implicat clubul CFR Cluj.



După publicarea motivării acestei decizii, Federația Română de Fotbal va analiza oportunitatea utilizării ultimei căi de atac împotriva deciziei.", informează site-ul oficial al FRF.

CFR Cluj află astăzi dacă îşi va primi înapoi cele 24 de puncte cu care clubul a fost penalizat de Comisia de Disciplină a FRF, din cauza neachitării datoriilor către cinci dintre foştii săi jucători. TAS va anunţa decizia finală, după ce, marţi, judecătorul Mark Andrew Howell a ascultat mărturiile celor două părţi.

Clujenii au susţinut şi în faţa lui Howell că decizia Comisiei de Disciplină a fost dată ulterior intrării oficiale în insolvenţă a clubului, care s-a produs în aceeaşi zi.

În plus, oficialii fostei campioane mai beneficiază de un atu, avocatul elvețian Jorge Ibarolla, cel care apără clubul la TAS în acest caz, fiind în trecut coleg cu Howell la Rex Sports, un organism care pregătește juriști pentru dreptul sportiv.

"Procesul de la TAS este unul foarte important pentru că pe rol este depunctarea CFR-ului. Nu e un proces împotriva CFR-ului, ci unul care să apere regulamentele federaţiei. Prin urmare ne apărăm cu toate resursele, pentru că trebuie să protejăm regulamentele. Trebuie să ştim să apărăm cadrul în care toţi angajaţii din fenomenul fotbalistic, mă refer la antrenori, jucători şi aşa mai departe, îşi desfăşoară activitatea.

Federaţia face tot ceea ce este posibil să câştige acest proces. Asta pentru că trebuie să apărăm regulamentele. Deci nu e un proces îndreptat împotriva CFR-ului, ci unul care să apere litera şi spiritul regulamentului", a explicat preşedintele FRF, Răzvan Burleanu, citat de Mediafax.

Şi fostul şef de la Casa Fotbalului, Mircea Sandu, consideră că depunctarea CFR-ului a fost corectă şi că hotărârea Comisiei de Disciplină trebuie menţinută.

"Sunt două probleme, una de regulament, care trebuie aplicat, și a doua pe partea sportivă, pentru că jucătorii n-au nicio vină. Administrația n-a găsit soluțiile financiare ca să satisfacă contractele. Alta a partea sportivă, jucătorii au câștigat punctele pe teren și ar dori să joace în cupele europene. Dar regulamentul spune foarte clar. După părerea mea, FRF a aplicat corect măsura", a spus Sandu, la Digi Sport.

Pe 4 februarie, Comisia de Disciplină a FRF a sancţionat CFR Cluj pentru neexecutarea hotărârilor Camerei Naţionale pentru Soluţionarea Litigiilor (CNSL), în speţă neachitarea datoriilor către cinci fotbalişti (Daniel Stana, Laszlo Sepsi, Claudiu Voiculeţ, Ioan Hora şi Vasile Maftei - cu două dosare), cu interzicerea dreptului de a transfera sau legitima jucători în calitate de club cesionar şi scăderea a câte patru puncte pentru fiecare dosar, 24 de puncte în total.

După ce Comisia de Recurs a FRF a respins memoriul grupării din Gruia, ardelenii au decis să atace decizia la TAS.

În urma penalizării, CFR Cluj, care ocupa locul 2 în clasamentul Ligii I la finalul turului, cu 34 de puncte, a ajuns pe ultima poziţie la începutul returului.

Fosta campioană a României are în prezent 30 de puncte, cu două etape înainte de finalul sezonului, şi ocupă locul 16.

În cazul în care decizia TAS îi va fi favorabilă, CFR Cluj va acumula 54 de puncte şi va ieşi din zona retrogradării, urmând să ajungă pe ultima poziţie a podiumului din Liga 1.

Etichete:

,

,

,